Direktiva Sveta

z dne 26. oktobra 1983

o tretji spremembi Direktive 76/768/EGS o približevanju zakonodaje držav članic v zvezi s kozmetičnimi izdelki

(83/574/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker člen 11 Direktive 76/768/EGS [4], kakor je bila nazadnje spremenjena z Direktivo 83/496/EGS [5], določa, da bo Komisija na podlagi rezultatov najnovejših znanstvenih in tehničnih raziskav predložila Svetu ustrezne predloge za oblikovanje seznamov dovoljenih snovi;

ker je na podlagi najnovejših znanstvenih in tehničnih raziskav mogoče oblikovati seznam snovi, ki so dovoljene kot ultravijolični filtri;

ker morajo biti spremembe, potrebne za prilagajanje Priloge VII tehničnemu napredku, sprejete tudi v skladu s postopkom Odbora, ustanovljenega po Direktivi 76/768/EGS;

ker navedba roka uporabnosti za kozmetične izdelke, katerih trajnost je manj kot tri leta in je določena v členu 6(1)(c) Direktive 76/768/EGS, ni utemeljena za kozmetične izdelke, ki se še lahko uporabljajo po tem obdobju; ker je zato primernejša navedba najkrajšega roka uporabnosti,

SPREJEL NASLEDNJO DIREKTIVO:

Člen 1

Direktiva 76/768/EGS se spremeni, kakor sledi:

1. Doda se Priloga VII v obliki priloge k tej direktivi. Vsebuje seznam ultravijoličnih filtrov, ki jih smejo vsebovati kozmetični izdelki po tam določenih pogojih.

2. Členu 4 se dodajo naslednje točke:

"(g) UV-filtri, razen tistih, navedenih v delu 1 Priloge VII,

(h) UV-filtri, navedeni v delu 1 Priloge VII in ki presegajo tam določene omejitve in pogoje."

3. Členu 5 se dodajo naslednji odstavki:

"Do 31. decembra 1988 države članice dovolijo trženje kozmetičnih izdelkov, ki vsebujejo v delu 2 Priloge VII navedene UV-filtre v skladu s tam določenimi omejitvami in pogoji.

1. januarja 1989 se ti UV-filtri:

- dokončno dovolijo (del 1 Priloge VII),

- dokončno prepovejo (Priloga II),

- za določeno obdobje ne odstranijo iz dela 2 Priloge VII, ali

- izbrišejo iz vseh prilog."

4. Člen 6(1)(c) se nadomesti z:

"(c) najkrajši rok uporabnosti. Najkrajši rok uporabnosti izdelka je rok, do katerega ta izdelek, shranjen v primernih pogojih, izpolnjuje svojo prvotno funkcijo in zlasti ostane v stanju, ki ustreza členu 2.

Označen je z besedami "Uporabno do …", ki jim sledita:

- ali datum,

- ali navedba, kje na etiketi je datum.

Če je treba, se ti podatki dopolnijo z oznako pogojev hrambe, ki morajo biti izpolnjeni, da bi se zagotovil navedeni rok trajanja.

Datum je jasno izražen in sestavljen iz meseca in leta, v tem vrstnem redu. Navedba roka uporabnosti ni obvezna za kozmetične izdelke, katerih najkrajši rok uporabnosti je več kakor 30 mesecev."

5. (a) V členu 6(1)(d) se "priloge III, IV in VI" nadomesti s "priloge III, IV, VI in VII".

(b) V prvem pododstavku člena 8(2) se "priloge od II do VI" nadomesti s "priloge od II do VII".

(c) V drugem pododstavku člena 8(2) se "priloge od III do VI" nadomesti s "priloge od III do VII".

Člen 2

1. Države članice sprejmejo vse potrebne ukrepe, da od 1. januarja 1987 niti proizvajalci niti uvozniki s sedežem v Skupnosti ne bodo dajali na trg izdelkov, ki ne ustrezajo zahtevam te direktive.

2. Države članice sprejmejo vse ukrepe, potrebne, da se izdelki, navedeni v odstavku 1, po 31. decembru 1988 ne prodajajo ali drugače dajejo končnemu potrošniku.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1984. O tem takoj obvestijo Komisijo.

2. Države članice zagotovijo, da se Komisiji sporočijo besedila določb nacionalne zakonodaje, sprejete za področje, ki ga ureja ta direktiva.

Člen 4

Ta direktiva je naslovljena na države članice.

V Luxembourgu, 26. oktobra 1983

Za Svet

Predsednik

G. Moraitis

[1] UL C 32, 9.2.1982, str. 2.

[2] UL C 307, 14.11.1983, str. 105.

[3] UL C 310, 30.11.1981, str. 5.

[4] UL L 262, 27.9.1976, str. 169.

[5] UL C 275, 8.10.1983, str. 20.

--------------------------------------------------

PRILOGA

PRILOGA VII

Seznam UV-filtrov, ki jih lahko vsebujejo kozmetični izdelki

V tej direktivi so UV-filtri snovi, ki so v kozmetičnih izdelkih za zaščito pred soncem posebej namenjene, da filtrirajo nekatere UV-žarke in tako zavarujejo kožo pred škodljivimi učinki teh žarkov.

Ti UV-filtri se lahko dodajo drugim kozmetičnim izdelkom v mejah in pod pogoji, navedenimi v tej prilogi.

Drugi UV-filtri, ki se uporabljajo v kozmetičnih izdelkih samo za zaščito samega izdelka pred UV-žarki, niso vključeni na ta seznam.

DEL 1

Seznam dovoljenih UV-filtrov, ki jih lahko vsebujejo kozmetični izdelki

Referenčna št. | Snov | Najvišja dovoljena koncentracija | Druge omejitve in zahteve | Pogoji za uporabo in opozorila, ki morajo biti natisnjeni na etiketi |

a | b | c | d | e |

1 | 4-aminobenzojska kislina | 5 % | | |

2 | N,N,N-trimetil-4-(2-oksoborn-3-ilidenmetil) anilinijev metil sulfat | 6 % | | |

3 | Homosalat (INN) | 10 % | | |

4 | Oksibenzon (INN) | 10 % | | Vsebuje oksibenzon. |

5 | 3-imidazol-4-il akrilna kislina in njen etilni ester | 2 % (izraženo kot kislina) | | |

6 | 2-fenilbenzimidazol-5-sulfonska kislina in njene soli (kalijeva, natrijeva in sol trietanolaminaa) | 8 % (izraženo kot kislina) | | |

DEL 2

Seznam UV-filtrov, ki jih lahko začasno vsebujejo kozmetični izdelki

Referenčna št. | Snov | Najvišja dovoljena koncentracija | Druge omejitve in zahteve | Pogoji za uporabo in opozorila, ki morajo biti natisnjeni na etiketi |

a | b | c | d | e |

1 | Etil-4-bis(hidroksipropil) aminobenzoat, zmes izomer | 5 % | | |

2 | Etoksilirana 4-aminobenzojska kislina | 10 % | | |

3 | Padimat (INN) | 5 % | | Vsebuje padimat. |

4 | Glicerol 1-(4-aminobenzoat) | 5 % | Ne vsebuje benzokaina (INN). | |

5 | 2-etilheksil 4-dimetilaminobenzoat | 8 % | | |

6 | 2-etilheksil salicilat | 5 % | | |

7 | 3,3,5-trimetilcikloheksil- 2-acetamidobenzoat | 2 % | | |

8 | Kalijev cinamat | 2 % | | |

9 | Soli 4-metoksicinamične kisline (kalijeva, natrijeva in sol dietanolamina) | 8 % (izraženo kot kislina) | | |

10 | Propil 4-metoksicinamat | 3 % | | |

11 | Soli salicilne kisline (kalijeva, natrijeva in sol trietanolamina) | 2 % (izraženo kot kislina) | pH končnega izdelka mora biti tak, da se kislina ne sprosti. | Ni za otroke, mlajše od treh let. |

12 | Amil 4-metoksicinamat, zmes izomer | 10 % | | |

13 | 2-etilheksil 4-metoksicinamat | 10 % | | |

14 | Cinoksat (INN) | 5 % | | |

15 | 3,4-dihidroksi-5-(3, 4, 5-trihidroksibenzoiloksi) benzojska kislina, trioleat | 4 % | | |

16 | Meksenon (INN) | 4 % | | Vsebuje meksenon. |

17 | Sulisobenzon (INN) in natrijev sulisobenzon (INN) | 5 % (izraženo kot kislina) | | |

18 | 2-etilheksil 2-(4-fenilbenzoil)-benzoat | 10 % | | |

19 | 5-metil-2-fenilbenzoksazol | 4 % | | |

20 | Natrijev 3,4-dimetoksifenilglioksilat | 5 % | | |

21 | 1,3-bis (4-metoksifenil) propan-1,3-dion | 6 % | | |

22 | 5-(3,3-dimetil-8,9,10-trinorborn-2-iliden) pent-3-en-2-on | 3 % | | |

23 | Alfa-(2-oksoborn-3-iliden)-p-ksilen-2-sulfonska kislina | 6 % | | |

24 | Alfa-(2-oksoborn-3-iliden) toluen-4-sulfonska kislina in njene soli | 6 % (izraženo kot kislina) | | |

25 | 3-(4-metilbenziliden) bornan-2-on | 6 % | | |

26 | 3-benzilidenbornan-2-on | 6 % | | |

27 | Alfa-ciano-4-metoksicinamična kislina in njen heksil ester | 5 % | | |

28 | l-p-kumenil-3-fenilpropan-1,3-dion | 5 % | | |

29 | 4-izopropilbenzil salicilat | 4 % | | |

30 | Cikloheksil 4-metoksicinamat | 1 % | | |

31 | l-(4 terc-butilfenil)-3- (4-metoksifenil) propan-1,3-dion | 5 | | |

--------------------------------------------------